14. märtsil tähistab 50. juubelit kinoklassika absoluutne tippteos, Francis Ford Coppola 1972. aasta eepiline krimidraama "Ristiisa" (The Godfather). Tähtsaks aastapäevaks on valminud värskelt restaureeritud imekauni 4K pildi ja võimsa heliga juubeliversioon. Ainult ühel õhtul Sinu kinos Coca-Cola Plaza!
Kolme Oscariga pärjatud krimidraama "Ristiisa" on lugu kurikuulsa Corleone maffiaperekonna väärikast ja kardetud juhist "Don" Vito Corleonest, kelle perekonda tabab pingeline vastasseis teiste mõjuvõimsate grupeeringutega. Osades Marlon Brando, Al Pacino, James Caan, Robert Duvall, Diane Keaton ja paljud teised. Film põhineb Maro Puzo samanimelisel 1969. aasta romaanil.
"Ristiisa" maailma esilinastus toimus 1972. aasta 14. märtsil New Yorgis.
KINOKLASSIKA sündmustesarja raames näitamisele tulevad filmid on kõik digitaalselt taastatud. Minimaalselt 2K resolutsiooni ja kvaliteetse 5.1 heliga.
NB! Film linastub inglise keeles subtiitriteta.
Levitaja:
Estonian Theatrical Distribution OÜ
Lavastaja:
Francis Ford Coppola
Osatäitjad:
Marlon Brando, Al Pacino, James Caan, Robert Duvall, Diane Keaton